**Jegyzőkönyv**

2016. július 19. napján 18,00 órakor a Vasboldogasszony Község Önkormányzati Iroda Tanácskozó termében megtartott rendes nyilvános képviselő-testületi ülésről.

**Jelen vannak**: Mazzag Géza polgármester

 Németh Zsolt alpolgármester

 Mazzagné Rózsa Bernadett képviselő

 Zsuppán Béla képviselő

Pongrácz Ernőné képviselő

 Szita Gabriella jegyző

**Mazzag Géza polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.

A képviselőtestület 5 igen egyhangú szavazattal a meghívóban közölt napirenddel azonos napirendet fogadta el.

**Napirend:**

1. **Adósságkonszolidációban részt nem vett önkormányzatok támogatása
Előadó: Mazzag Géza polgármester**
2. **Egyebek**

**Napirend tárgyalása:**

* 1. **Adósságkonszolidációban nem részesült önkormányzatok támogatása
	Előadó Mazzag Géza polgármester**

**Mazzag Géza polgármester:** Emlékeztette a képviselőket az elmúlt ülésen elhangzottakra. Ezt követően elmondta, hogy kettő árajánlatot tudott beszerezni.

**Zsuppán Béla képviselő:** Felvetette, hogy miért csak 2 vállalkozó tett ajánlatot. Igaz ő sem ajánlott senkit. Szerinte kevés a két ajánlat.

**Németh Zsolt alpolgármester:** Miért kell ebben az évben elkészíttetni a munkát.

**Mazzag Géza polgármester:** Arról volt szó, hogy még ebben az évben megcsináltatják a beruházást.

A képviselő-testület a napirend tárgyalását felfüggesztette és kimentek a templom épületéhez egyeztetést folytatni.

A képviselő-testület 19,20 órakor folytatta ülését a 2 napirend tárgyalásával.

* 1. **Egyebek**
* **Egyeztetés a temető kerítés ügyében
Előadó Mazzag Géza polgármester**

A képviselő-testület az egyházközség tagjaival a helyszínen megtekintették a templom körüli kerítés alapját.

**Kálmán Imréné:** Kérte a képviselőket mondják el mi a testület elképzelése a kérdésben.

**Németh Zsolt alpolgármester:** Azt gondolták, hogy elbontják a kerítés alapot, majd ívben alakítanak ki egy hullámot követő formában olyan alakzatot, amely hasonló lenne, mint a könyvtár előtti rész. Az eredeti elképzelés a bontáskor az volt hogy a templom jobban látható legyen, ezért új buszmegállót is készítenének és inkább zöld növényzetet.

**Kálmán Imréné:** Elmondta, hogy nem ért egyet azzal, hogy elbontsák a buszmegállót. Máshol inkább felújítanak, festenek.

**Mazzag Géza polgármester**: A buszmegálló alja teljesen el van rohadva körbe.

**Pál Józsefné :** Szerinte tegyenek le kovácsoltvas kerítést, ne magasat, jelképes magasságút.

**Kálmán Imre:** Kérik, a kerítés eleje maradjon és legyen íves kialakítású. Nekünk az ötletünk. Szeretnénk kihangsúlyozni, hogy nem ők adták az ötletet arra, hogy legyen a kerítés elbontva. Továbbra is nehezményezi, hogy a kerítés le lett bontva mindenki megkérdezése nélkül, egyedül csak azért meg nem illik oda.

**Kálmán Imréné egyházközségi tag:** Igenis az önkormányzat volt a hibás azért, hogy a vízelvezető árok be lett temetve. Elmondta, hogy ők sem örültek annak, hogy a felhozott mise ügy pont akkor került megtartásra.

**Németh Zsolt alpolgármester:** Elmondta, hogy a képviselő-testület ülései úgy zajlanak, hogy a polgármester úr tájékoztatja a testületeket, ezért került szóba, hogy milyen módon mondtak misét.

**Kálmán Imréné:** Szerinte azért bontották el a faluköszöntő táblát, mert még Kámán Imréék csinálták. Máshol inkább felújítanak és nem bontanak.

**Németh Zsolt alpolgármester:** Elmondta, hogy el voltak a táblák rohadva, nem lehetett mást csinálni.

**Kálmán Imréné:** Meg lehetett volna menteni a táblákat, ha akarják.

**Pál Józsefné:** Szerinte lassan nem lesz, aki közlekedjen a faluban, mert meg lehet nézni, öregedik a település, nincsenek fiatalok

**Mazzag Géza:** Arra törekednek, hogy szépítsék a települést pont azért, hogy megpróbálják megtartani a település lakosságát. Kérte, hogy most arról beszéljenek, amiért itt vannak.

**Kálmán Imre egyházközség elnöke:** Ők elmondták, hogy mit szeretnének.

**Kálmán Imréné:** Tegyenek körbe virágot a meglévő kerítés alapjára.

**Pál Józsefné:** Szerinte ez nem lenne szép

**Németh Zsolt alpolgármester:** Elmondta, hogy igaz ők nem rajzolták le, mert az elképzelés már kialakult bennük. Növényzetet szeretnének és új buszmegállót.

**Pál Józsefné:** Mindenbe beleköt az alpolgármester úr.

**Kovács Józsefné:** Mindenképpen szolid növények legyenek ültetve, ne magasra növő növények. Szerinte nem kellenek virágzó növények.

**Kálmán Imre egyházközség elnöke:** Volt szó a buszmegállóról, amely szintén eltakarná a templomot.

**Mazzag Géza polgármester:** Azért szerettek volna átlátszó anyagból az új buszmegállót, hogy ne takarja el a látványt.

**Pál Józsefné** Szerinte nem illik ide átlátszó buszmegálló.

**Kovács Józsefné:** Lehetne inkább valami fából készült buszmegálló, az jobban illene a templomhoz.

**Kálmán Imre:** Ők is sokat gondolkodtak a kérdésről. Örülni kell, hogy a településnek van egy műemlék temploma. Ez nem egy intézmény, nem illik a sziklakert.

**Pál Józsefné:** A környéken mindenhol megvannak a régi fabuszmegállók.

**Kálmán Imre egyházközség elnöke:** Szerinte nagyon nagy összeg a kovácsoltvas. Régen a hirdetőtáblákat házilag készítették. Nem lehetne megkérdezni ezt most is a faluban, hogy készítene-e valaki. elmondták mi a véleményüket a kerítéssel kapcsolatosan

**Mazzag Géza polgármester:** A növényekkel mi legyen.

**Pál Józsefné:** Szerinte beszéljenek kertépítővel. Nekik ez a szakmájuk.

**Kálmán Imre:** Ahhoz ragaszkodnak, hogy ne alapon legyen.

**Mazzag Géza polgármester:** Igazából nem most van a növények ültetésének az ideje. Sajnos két fa is elfagyott, mi legyen azokkal. Orgona, mályva.

**Pál Józsefné:** Szerinte új növények kellenének.

**Mazzag Géza polgármester:** Amennyiben hozzájárulnak, akkor a közmunkások kivágják. Újra megkérdezte mi legyen a növényekkel.

**Pál Józsefné:** Szerinte egy kertépítő szakemberrel kellene beszélni. Olyan embereknek, akik ezzel foglalkoznak, jó ötleteik lehetnek.

**Mazzag Géza polgármester:** Kispáli polgármester kertépítő mérnök, akkor ki kellene kérni a véleményét. Szerinte, ha eljönnek a helyszínre valaki eljöhetne az egyházközség részéről.

**Pál Józsefné:** Jó ötletnek tartja megkérdezni a polgármester asszonyt.

**Mazzag Géza polgármester:** Akkor a közmunkásokkal kivágathatják az elfagyott említett fákat.

**Kálmán Imréné:** Kivághatják.

**Kovács Józsefné:** Elmondta, hogy van itt egy erdőközösség, melynek ő a képviselője. Elmondta, hogy most szeptember 7-én lesz egy tárgyalás. Az itt lakó cigányok amióta itt laknak mindig a mi fánkból tüzelnek. Azt javasolták, hogy kérdezzük meg, lehetne-e kamera rendszert telepíteni. Ezt a Nanorb Kft ügyvezetője javasolta. Ezzel meg lehetne szüntetni ezeket a lopásokat. Kérte a polgárőrséget, ha tudnak figyeljenek egy picit jobban.

**Zsuppán Béla képviselő:** Nagyon nehéz intézkedni, nagyon szigorúak a szabályok, Igazából nem tudnak semmit tenni, ki kell hívni a rendőröket mire ők kiérnek addig nem tudják őket visszatartani.

**Pál Józsefné:** Szeretné megkérdezni, hogy az alpolgármester kap-e tiszteletdíjat.

**Szita Gabriella jegyző:** Elmondta, hogy kötelező volt megállapítani, de az alpolgármester úr lemondott arról írásban.

**Kovács Józsefné:** Érdeklődött a vasút felújítás során a temető mellé hordott földről

**Mazzag Géza polgármester:** Elmondta, hogy nem kértek érte pénzt, de a gödör fel lett töltve, ott kialakításra kerül egy felhasználható egyenes terep.

**Pál Józsefné:** Ha nem engedték volna meg a terület feltöltését, akkor hová vitték volna a falújításból származó anyagot?

**Mazzag Géza polgármester:** Erre nem tud válaszolni.

A napirenddel kapcsolatosan egyéb nem hangzott el, a napirend tárgyalását az ülést evezető polgármester lezárta, a képviselő-testület az 1. napirendi pont tárgyalásával folytatta a képviselő-testületi ülést. Az állampolgárok távoztak az ülésről

**1 napirendi pont tárgyalásának folytatása.
Adósságkonszolidációban nem részesült önkormányzatok támogatása
Előadó Mazzag Géza polgármester**

**Németh Zsolt alpolgármester:** Igazából a munkákat a jövő évben is el lehetne készíttetni. Ha kérünk még ajánlatot, akkor a mostaniak ne nézzék át tételesen.

**Mazzag Géza polgármester:** Véleménye szerint se bontsák fel a benyújtott anyagokat, ha még kérnek ajánlatot. Javasolja, hogy kérjenek be még egy ajánlatot, és annak birtokában hozzanak döntést.

**Németh Zsolt alpolgármester:** Nehezményezte, hogy azt sem tudják mi hogyan fog kinézni, milyenek lesznek a kandeláberek stb.

**Mazzag Géza polgármester:** Korábbankért minden képviselőt, hogy legyenek ott, amikor egyeztet a vállalkozókkal. Akkor azt mondta mindenki, hogy egyedül egyeztessek. Elmondta, hogy a kandeláberek festettek, energiatakarékos égőkkel lennének felszerelve.

**Németh Zsolt alpolgármester:** Felvetette, hogy az üdvözlő falutábla nem úgy néz ki, mint ahogy látták a döntéskor.

**Mazzag Géza polgármester:** Valóban a helyszínen a vállalkozóval történt egyeztetés során lett módosítás.

**Németh Zsolt alpolgármester:** Csak észrevételként jegyzi meg, hogy ő személy szerint nagyobbra gondolt, mint ami megvalósult. Jobb lenne, ha mélyebben egyeztetnék a részleteket.

**Mazzag Géza polgármester:** A kerítés táblás lesz. A sétány és annak kialakítása már többször át lett beszélve. Veron termékcsaládból kerül ki a bútorzat, tehát a kerékpár tároló, padok, szemetes, nyomókút. Az aszfaltos mozgáskorlátozott feljárót és wc-hez vezető útra nem tudnak burkolatot tenni. Valóban a találkozási pont furcsa lesz, de nem tudnak ezen változtatni. Még egyszer kéri, hogy segítsenek ajánlattevő vállalkozót, akkor nevesítse meg.

A képviselő-testület a témában a tárgyalást, a döntés meghozatalát a következő ülésen teszi meg, a napirend tárgyalását az ülést levezető polgármester lezárta.

Az **ülést levezető polgármester** megkérdezte a jelenlévő képviselőket, hogy van-e egyéb közérdeket érintő kérdésük, bejelentésük. További kérdés, bejelentés nem érkezett, az ülést levezető polgármester a nyilvános ülést 21,35órakor bezárta.

**K.m.f.**

 **Mazzag Géza Szita Gabriella
 polgármester jegyző**